
STARTDATO 17. SEPTEMBER 2027
Samlet studietid 2 år. Sexolog 1 år & Parterapeut 1 år. 
Start med Sexolog først (lige år) eller Parterapeut først (ulige år) efter eget ønske.

Sexolog- og Parterapeutuddannelsen – Hold nr. 90, SP90.
Den samlede studietid er 2 år og består af 1 års Sexologuddannelse og 1 års Parterapeutuddannelse. Du kan efter eget ønske begynde med Sexologuddannelsen i lige år eller Parterapeutuddannelsen i ulige år. Det er muligt at begynde på uddannelsen til og med modul 3. Undervisningen optages og er som udgangspunkt tilgængelig i 2 uger.
Hoveduddannelsen består af i alt 25 moduler, fordelt på 12 moduler på Sexologuddannelsen, 12 moduler på Parterapeutuddannelsen samt 1 eksamensmodul med mundtlig eksamen. Derudover gennemføres en individuel skriftlig hjemmeeksamen over én uge.
6 af uddannelsens 25 moduler, svarende til cirka 25 %, gennemføres som hybridmoduler. Her kan du frit vælge mellem on-site-deltagelse på internat & retreat på Bornholm eller online deltagelse. Hybridmodulerne består af 2 sommer-retreat-internater, der hver omfatter et dobbeltmodul, samt 2 jule-retreat-internater, der hver omfatter et enkeltmodul. 18 ordinære moduler samt eksamensmodulet gennemføres 100 % online. Du kan også vælge at gennemføre hele uddannelsen 100 % online.
Ved on-site-deltagelse på internat & retreat-modulerne på Bornholm er kost & logi inkluderet i uddannelsesprisen. Der er desuden afhentning og bringning til og fra Bornholm Færgeterminal på forudbestemte tidspunkter.
Undervisningen foregår på engelsk. Alle skriftlige opgaver kan udarbejdes og afleveres på et af de skandinaviske sprog – dansk, norsk eller svensk – eller på engelsk eller tysk. Du kan desuden modtage individuel supervision på blandt andet dansk, grønlandsk, færøsk, norsk, svensk, engelsk, tysk samt en række andre sprog.
De almindelige undervisningsdage afvikles kl. 9.00–16.00. Frokostpausen ligger som udgangspunkt omkring kl. 12.00 og varer cirka 40 minutter. På eksamensmodulet afvikles dag 1 kl. 9.00–15.00, mens dag 2 og dag 3 er afsat til individuelle eksamenstider. Internat & retreat-modulerne har andre mødetider, som fremgår af den samlede uddannelsesplan, der udleveres på modul 1, dag 1. Der kan forekomme enkelte andre mødetider samt supplerende undervisningsdage.
Der er mødepligt på uddannelsen. For at være eksamensberettiget kræves et fremmøde på minimum 90 %. Uddannelsen indeholder i alt to individuelle eksamener: 1 skriftlig hjemmeeksamen og 1 mundtlig eksamen.
Da moduloversigter og uddannelsesplaner udarbejdes lang tid i forvejen, forbeholder Sexologiskolen / IAS – Int. Academy of Sexology & RelationshipTherapy sig retten til at foretage ændringer i blandt andet undervisningsplanen, modulernes placering, online- og on-site-deltagelse, undervisningsformen, mødetiderne og undervisningsdagene.

2027	Parterapeut 
MODUL 1:     	(uge 37) 17. - 19. september, Online 
MODUL 2:	(uge 41) 15. - 17. oktober, Online
MODUL 3: 	(uge 43) 29. - 31. oktober, Online 
Mulighed for start til og med Modul 3
MODUL 4:	(uge 48) 2. - 5. december, Jule-Internat-Retreat Bornholm & Online

2028	MODUL 5:	(uge 2) 14. + 16. januar, Online
MODUL 6:	(uge 6) 11. - 13. februar, Online
MODUL 7: 	(uge 10) 10. - 12. marts, Online
MODUL 8:	(uge 14) 7. - 9. april, Online
MODUL 9:    	(uge 17) 28. - 30. april, Online
MODUL 10: 	(uge 23) 9. - 11. juni, Online
MODUL 11 & 12: (uge 32) 7. - 13. aug., 1 uges Sommer-Internat-Retreat Bornholm & Online
MODUL 13:	(uge 34) 25. - 27. august, Mundtlig Eksamen, Online

2028	Sexolog
MODUL 1:       (uge 37) 15. - 17. september, Online
MODUL 2:	(uge 40) 6. - 8. oktober, Online
MODUL 3: 	(uge 44) 3. - 5. november, Online 
Mulighed for start til og med Modul 3. 
MODUL 4:	(uge 48) 30. nov. - 3. december, Jule-Internat-Retreat Bornholm & Online
2029	MODUL 5:    	(uge 2) 12. - 14. januar, Online
MODUL 6:	(uge 5) 2. - 4. februar, Online
MODUL 7: 	(uge 10) 9. - 11. marts, Online
MODUL 8:	(uge 14) 6. - 8. april, Online
MODUL 9:    	(uge 17) 27. - 29. april, Online
MODUL 10:	(uge 23) 8. - 10. juni, Online
MODUL 11 & 12: (uge 32) 6. - 12. aug., 1 uges Sommer-Internat-Retreat Bornholm & Online
Individuel Skriftlig Hjemmeeksamen (uge 35) 27. august - 3. september

